
Raport de specialitate Nr.6765/ 23.06.2023
al Proiectului de hotărâre nr.73/23.06.2023
privind modificarea organigramei şi statului de funcţii 
al Primăriei Macea

	Având în vedere dinamica activității din cadrul Primăriei Comunei Macea precum și necesitatea adaptării  continue a aparatului de specialitate pentru a-și putea  îndeplini atribuțiile care-i revin,  din lege sau din obligațiile asumate, se impune   crearea condițiilor  pentru dezvoltarea carierei funcționarilor publici  și a personalului contractual, fapt ce presupune implicit  operarea unor modificări ale structurii  de personal la nivelul instituției.
            Având în vedere prevederile 129 alin. (3) lit. c), art. 409 alin. (3) lit. b) și art. 554   din Ordonanța de Urgență a Guvernului nr.57/2019 privind Codul administrativ cu modificările și completările ulterioare precum si prevederile art.11 din Legea nr.153/28.06.2017 privind salarizarea personalului plătit din fonduri publice, în  contextul parcurgerii etapelor procedurii de  promovare  în grad profesional imediat superior celui deținut de către funcționarii publici și personalul contractual care îndeplinesc condițiile prevăzute de lege, rezultă  necesitatea efectuării următoarelor modificări la nivelul statului de funcții al aparatului de specialitate al primarului comunei Macea :
 a)  funcția publică de execuție, ocupată de consilier, clasa I, grad profesional principal, din cadrul Compartimentului urbanism, se transformă în funcția publică consilier, grad profesional superior;
b) funcția publică de execuție, ocupată de consilier, clasa I, grad profesional asistent, din cadrul Compartimentului relații publice, se transformă în funcția publică consilier, grad profesional principal; 
c)  funcția publică de execuție, ocupată de consilier, clasa I, grad profesional debutant, din cadrul Compartimentului achiziții publice- tehnic, se transformă în funcția publică consilier, grad profesional asistent; 
d) se modifică nivelului postului contractual de execuție ocupat de referent, grad profesional debutant, nivelul studiilor M (medii) din cadrul Compartimentului cămin cultural,  în  referent, gradul II, nivelul studiilor M (medii), în cadrul aceluiași compartiment. 
                  De asemenea , pozițiile curente nr. 3  și 5 din Anexa nr. 1 la Hotărârea Consiliului local Macea nr. 58 din 27 04 2023 privind stabilirea salariilor de bază pentru funcționarii publici din cadrul aparatului de specialitate al Primarului comunei Macea se modifică și vor avea următorul conținut:

	 3
	Auditor
	grad principal
	              S
	               2,31
	       5.313  lei

	 5
	Consilier achiziții publice
	grad asistent 
	              S
	               2,12
	       4.876 lei


      
 Având în vedere faptul că  Proiectul HCL nr.73/2023 în forma propusă de inițiator nu  depășește  numărul maxim de posturi alocat la nivelul unității administrativ-teritoriale comuna Macea conform OUG nr.63/2010  iar modificările propuse  îndeplinesc condițiile de legalitate și oportunitate, propun Consiliului Local Macea să aprobe Proiectul de hotărâre nr. 73/23 06 2023 privind modificarea organigramei şi statului de funcţii al Primăriei  Macea. 

